ድርጅቱ ከ4 ቢሊየን ብር በላይ በሆነ ወጪ ስንዴ ከውጭ ሀገር በመግዛት የማረጋጋት ስራ ማከናወኑን አከናወነ
 -የኢትዮጵያ የእህል ንግድ ድርጅት በተጠናቀቀው የበጀት ዓመት ከ4 ቢሊየን 557 ሚሊየን ብር በላይ በሆነ ወጪ ስንዴ ከውጭ ሀገር በመግዛት የእህል ገበያ ዋጋን የማረጋጋት ስራ ማከናወኑን አስታወቀ፡፡የድርጅቱ ዋና ስራ አስኪያጅ አቶ ብርሃነ ሀይሌ ለዋልታ ኢንፎርሜሽን ማዕከል እንደገለፁት፤ ድርጅቱ የማረጋጋት ስራውን የሰራው በ4 ቢሊየን 557 ሚሊየን 286 ሺ 691 ብር በሆነ ወጪ 5 ሚሊየን 138 ሺ 735 ኩንታል ስንዴ ከውጭ ሀገር በመግዛት ነው፡፡እንዲሁም ከ1 ቢሊየን 60 ሚሊየን 988 ሺ 950 ብር ወጪ በማድረግ 1 ሚሊየን 370 ሺ 592 ኩንታል የተለያየ የእህል አይነቶችና ቡና ከሀገር ውስጥ ገበያ ግዢ ማካዱን አቶ ብርሃነ ገልፀዋል፡፡በዘንድሮው የበጀት ዓመት የተካደው የሀገር ውስጥ የተለያዩ እህል ግዢ ስንዴን ሳይጨምር ከባለፉት ሁለት አመታት ጋር ሲነፃፀር በ48 በመቶ ብልጫ እንዳለው ተናግረዋል፡፡በሽያጭ በኩልም 6 ሚሊየን 238 ሺ 500 ኩንታል እህልና ቡና በብር 4 ቢሊየን 526 ሚሊየን 696 ብር ለመሸጥ ታቅዶ 6 ሚሊየን 778 ሺ 963 ኩንታል እህልና ቡና በብር 4 ቢሊየን 537 ሚሊየን 989 ሺ 38 ሽያጭ ማከናወኑን ገልፀዋል፡፡እንደ አቶ ብርሃኔ ገለፃ ድርጅቱ በተጠናቀቀው የበጀት ዓመት በውጭ ገበያ 288ሺ ኩንታል የተለያዩ የብርዕና አገዳ እህል፣ ቅባት እህልና ጥራጥሬ በብር 406 ሚሊየን 564ሺ 510 ለመሸጥ አቅዶ 195 ሺ 150 ኩንታል በመሸጥ 392 ሚሊየን 159 ሺ 841 ብር በመሸጥ የእቅዱን በመጠን 68 በመቶ በዋጋ ደግሞ 96 በመቶ ማከናወን ተችሏል ብለዋል፡፡